Ο **Phyrosun**, ή αλλιώς **Φωτιάς**, είναι Έλληνας ράπερ που γεννήθηκε και μεγάλωσε στην Αθήνα.

Καριέρα
-------

### Μουσική

To 1998 συμμετείχε στη δημιουργία του συγκροτήματος Tang Ram. Την ίδια εποχή ξεκίνησαν τις πρώτες τους εμφανίσεις σε συναυλίες και κλαμπς της Αθήνας.

Το 2002 ενσωματώθηκαν με το Barcode Crew, και από εκεί κυκλοφόρησε το πρώτο τους Lp με τίτλο «Ρίμα Τάϊ» το 2004 από την Λεκτικοεπεξεργαστική.

Το 2006 κυκλοφόρησε το LP Εκτός Ελέγχου από τη Symphony Records. Τον Μάιο της ίδιας χρονιάς άνοιξε την συναυλία του ράπερ Busta Rhymes. Έχει συνεργαστεί με τον Memphis Bleek (Rocafella), τον Dj Green Lantern και τον Κύπριο παράγωγο/ράπερ Sniper στο καλοκαιρινό hit με τίτλο *Αround the World* το 2007. Το 2008 συνεργάστηκε με τον βετεράνο ράπερ Main Flow στο *Never Give Up*. Παράλληλα, έχει συνεργαστεί με τον ανερχόμενο καλλιτέχνη, Ariez Onasis. Το ίδιο έτος κυκλοφόρησε το πρώτο του mixtape με τίτλο *Σίγμα Κατατεθέν* και επίσης μαζί με τον Dj Q.B.Mix, δημιούργησε την ομάδα Show Fly που οργανώνει πάρτι. Το 2009 ίδρυσε τη δισκογραφική εταιρεία Inflowence Muzik και κυκλοφόρησε το e-single *Που το Πας* (ft. Ju Ju).

Το 2012 εμφανίστηκε στο 5th Athens Hip Hop Festival με τα κομμάτια *Πάρτα*, *Έχε το Νου Σου* (ft. Hatemost) και *Freestyle*. Τον Δεκέμβριο του 2012 συνεργάστηκε με την Ju Ju στο πρώτο της single από την Inflowence Muzik με τίτλο *Μια Αγκαλιά*. Το συγκεκριμένο κομμάτι ήρθε πρώτο σε ψήφους στην εκπομπή του ΜTV Hitlist Hellas (όπου ψηφίζει αποκλειστικά ο κόσμος) και παρέμεινε στη θέση νούμερο ένα για 8 ολόκληρες εβδομάδες, από τις 22 Φεβρουαρίου μέχρι τις 5 Απριλίου του 2012. Τον Νοέμβριο της ίδιας χρονιάς μαζί τον Dj Qb Mix άνοιξε την συναυλία του ράπερ Keith Murray. Λίγες μέρες μετά ολοκληρώθηκε μια ακόμα μουσική συνάντηση με παλιούς φίλους αλλά και εκπροσώπους της εγχώριας hip-hop σκηνής στο κομμάτι Μια η αγάπη για το MTV Yo Raps.

Το 2013 εμφανίστηκε στο 6th Athens Hip Hop Festival με τους Ευθύμη και Sifu Versus και εκτελώντας το *Έχε το Νου Σου* (ft. Hatemost). Στις 10 Φεβρουαρίου του 2013 κυκλοφόρησε το κομμάτι *Τι Παριστάνεις* με συμμετοχές από SixteenPads και Sifu Versus, το οποίο θα αποτελούσε πρόλογο στο καινούριο άλμπουμ που θα ήταν διαθέσιμο στο κοινό μετά από λίγες μέρες. Στις 15 Φεβρουαρίου κυκλοφορεί το άλμπουμ με τίτλο *Το Πύραμα* σε συνεργασία με την ομάδα παραγωγών Styles Unlimited, και με συμμετοχές από καταξιωμένους ράπερς της ελληνικής σκηνής όπως: Μικρός Κλέφτης, Sifu Versus, Hatemost. Στις 22 Απριλίου κυκλοφορεί το πρώτο single από τον καινούριο δίσκο με τίτλο *Έχω Πράμα*, το οποίο θα κεντρίσει το ενδιαφέρον όλης της ελληνικής χιπ χοπ σκηνής. Στις 26 Νοεμβρίου κυκλοφόρησε το μουσικό βίντεο του κομματιού *Πύλες του Ανεξήγητου*, από το άλμπουμ *Το Πύραμα*.

Στις 28 Φεβρουαρίου του 2014 παρουσιάστηκε η συνεργασία του Phyrosun με τον κιθαρίστα Carlos E. Perez στο κομμάτι *Όσο Θυμάμαι*. Στις 3 Μαρτίου κυκλοφόρησε η συνεργασία με τον Dj Teddy-Ο με τίτλο *Gia Tous Bangers Stous Dromous* η οποία περιλαμβάνει τον T.O, τον Sifu Versus και τον Αμερικανό ράπερ Mims. Στη συνέχεια, στις 12 Μαρτίου κυκλοφόρησε το βιντεοκλίπ του 13ου κομματιού από το άλμπουμ *Το Πύραμα*, *Άνθρωπος στο Καθρέφτη*, ενώ στις 21 Ιουλίου του ίδιου χρόνου κυκλοφόρησε οπτικοποιημένο το ομώνυμο κομμάτι από τον τελευταίο δίσκο *Το Πύραμα*. Στις 28 Σεπτεμβρίου παρουσίασε με τον Sifu Versus τον ελληνικό DMC διαγωνισμό, και άνοιξε μαζί με τον Dj Q.B Mix το live του Αμερικανού ράπερ Sean Price. Στα τέλη της χρονιάς συνεργάστηκε με την Ju Ju στο κομμάτι *Ένα Γράμμα*.

Το 2015 κυκλοφόρησε το *Δεν θα Κρυφτώ* σε συνεργασία με τον παραγωγό Eversor, το οποίο ήταν προπομπός της νέας του δισκογραφικής δουλειάς. Επίσης κυκλοφόρησε άλλα δύο singles, τα *Σήμερα θα Αργήσω* και *Ιt's not My Fault*, με το τελευταίο να είναι σε συνεργασία με τον Gio Melody. Έπειτα, κυκλοφόρησε το *Λόγος Φωτιά*, συνεργασία με τον ράπερ Λόγος Απειλή και τον παραγωγό Dj Tyler (Professional Sinnerz) και cuts από Q.B.Mix, και μετά από λίγες ημέρες ανακοινώνει την τρίτη επίσημη solo δισκογραφική δουλειά του. Στις 15 Δεκεμβρίου του 2015 κυκλοφόρησε το *Φλέγον Θέμα*. Για την ολοκλήρωση του άλμπουμ συνεργάστηκαν οι SixteenPads, Motive Hits, Eversor, Λόγος Απειλή, Q.B.Mix, MC Yinka, Ju Ju και Daniel Domm.

Στις 7 Φεβρουαρίου του 2016 κυκλοφόρησε το πρώτο οπτικοποιημένο κομμάτι από το *Φλέγον Θέμα* με τίτλο *Ο Rapper* σου σε σκηνοθεσία Γιάννη Παπαδάκου. Την 1η Μαΐου του 2016 κυκλοφόρησε το single *Ταναπού* σε παραγωγή Dj Silence. Τον ίδιο μήνα κυκλοφορεί το remix Σφάζω τα Panda του κομματιού Panda από τον Αμερικανό ράπερ Desiigner, το οποίο έγινε viral και εντάχθηκε, σύμφωνα με άρθρο του HipHopDX.com, στα 10 καλύτερα και πιο περίεργα remix παγκοσμίως. Στις 29 Ιουλίου βγήκε το Φώτα Πόλης σε παραγωγή Vito Soprano, με ένα street view μουσικό βίντεο που παρουσιάζει τους δρόμους της Αθήνας. Στις 30 Σεπτεμβρίου κυκλοφόρησε το κομμάτι Άρωμα δρόμου σε συνεργασία με τον Phaser και τον Λόγο Απειλή, ενώ λίγες μέρες μετά μια ακόμα κυκλοφορία για το κομμάτι Πίσω στις μέρες που αποφέρει τιμή στους καλλιτέχνες που τον έχουν επηρεάσει και περιλαμβάνει ονόματα σχεδόν όλης της αμερικάνικης hip hop σκηνής.

Στις 2 Απριλίου του 2017 συνεργάστηκε με τους Athens Finest στο κομμάτι *Voodoo*. Στις 5 Αυγούστου οπτικοποιήθηκε ένα ακόμα κομμάτι, το *Ό,τι Γίνει Εδώ*, από τον δίσκο *Φλέγον Θέμα*. Το 2018 συνεργάστηκε, μετά από χρόνια, με τον παραγωγό Snap Your Fingaz και κυκλοφόρησε το κομμάτι *Σημάδια*. Στις 8 Αυγούστου του ίδιου έτους και σε σκηνοθεσία Βαγγέλη Τσαουσόπουλου, βγήκε το κομμάτι *Ένα Αλλά*, το οποίο καυτηριάζει την ελληνική showbiz. Στις 17 Οκτωβρίου, ο Phyrosun συνεργάστηκε με τον iLLEOo στο τραγούδι *Flex*.

Στις 20 Φεβρουάριο του 2020, κυκλοφόρησε το άλμπουμ με τίτλο *Η Κάθαρση* σε παραγωγή του Phaser Heartless η οποία περιλαμβάνει 15 κομμάτια και τα feats που συμμετέχουν είναι:
Ασαρκος, Hatemost, Xplicit, Marco Bartoli, Sonqo Pura, Ju Ju αλλά και Sparky - T & Denjah - D.

7 Νοεμβρίου 2020, κυκλοφορεί το single «Όσο Μιλάνε» σε συνεργασία με τον Mente Fuerte αλλά και τον Oge στην μουσική παραγωγή.

**Συνεργασίες**

Μερικοί καλλιτέχνες με τους οποίους έχει συνεργαστεί ο Phyrosun είναι οι: Ευθύμης, Εισβολέας, Άσαρκος και Hatemost (ΒήταΠεις), Explicit (Στοίχιμα), Ταφ Λάθος (Ψυχόδραμα), Sifu Versus, 12ος Πίθηκος, Dask (Giants), MC Yinka, DJ Rico, DJ the Boy, Υποχθόνιος, TNS, Ταραξίας, Master Tempo, Tus, Σκιές, Bo, Σοφία Στρατή, Ημισκούμπρια, Ominus, Jerome a.k.a The Source, Worms, Neon, Θύτης, Δώρο Θεού, G Bani, Λεκτικός Επεξεργαστής, DJ S, Zetel, Don G, D Minds, Cenobite, Sinis Kamikaze (Styles Unlimited), Sixteen Pads (Styles Unlimited), Cisco Kid, Goat, Oxcide Neutrino, Addict, Snap Your Fingaz, Mr Νobody, El Greco, Νeso, Ion, Kaz, Xino, Ace Kali, Rg, Word of Mouth, Mpelafon, T.O, Mims, Eversor, Gio Melody, Λόγος Απειλή.

### Δραστηριότητες

* 2008: Show Fly Squad (Mέλη: Phyrosun, JuJu, Dj Q.B.Mix)
* 2009: Inflowence Muzik (οπτικοακουστικό μέρος και γραμμή ρούχων Flow Muzik Wear)

### Μπάσκετ

Ασχολείται με το μπάσκετ. Ξεκίνησε από τις Ακαδημίες των Σουρμένων σε ηλικία 10 ετών και έφτασε μέχρι Β' Εθνική. Έχει αγωνιστεί σε διάφορες ομάδες όπως: Νήαρ Ηστ, Αρίων, Πρωτέας Βούλας, Σούρμενα, Γ. Σ. Αργυρούπολης, Αργοναύτης Ραφήνας, Πορφύρας, Εστία Φιλίας, Φοιτητικός Φιλίας, και Α.Ο Πικερμίου. Αγωνίζεται μέχρι σήμερα στη θέση του play maker.

### Θέατρο

Με την υποκριτική ασχολήθηκε από την ηλικία των 5 ετών μέχρι και την εφηβεία του. Έχει συμμετάσχει σε πολλές παραστάσεις σε παιδικό θέατρο. Στην τηλεόραση συμμετείχε στο *Θέατρο της Δευτέρας* στο έργο Ο Φούρναρης, η Φουρνάρισσα και ο παραγιός που προβαλλόταν από το κανάλι της ΕΡΤ1.

Έχει εμφανιστεί στις παραστάσεις:

* 1989–1990: Παράσταση *Πυξ Λαξ* στο θέατρο Μουσούρη μαζί με τους: Κώστας Αρζόγλου, Τάσος Περζικιανίδης, Νένα Μεντή, Πέγκυ Σταθακοπούλου, Πάνος Χατζηκουτσέλης κ.ά.
* 1995–1996: Παράσταση *Μερικοί το προτιμούν καυτό* στο θέατρο Βέμπο μαζί με τους: Γιάννης Βούρος, Βλαδίμηρος Κυριακίδης, Κώστας Αρζόγλου, Έλενα Ακρίτα, Ελένη Γερασιμίδου, Εβελίνα Παπούλια κ.ά.
* 2008: Παράσταση *Εδώ* στα πλαίσια των εκδηλώσεων με τίτλο *Θέατρο στο Τροχόσπιτο* στο Πνευματικό Κέντρο Χανίων. Ακολούθησαν εναλλάξ μίνι συναυλίες δύο μεταναστών μουσικών, του Jerome a.k.a The source και του συγκροτήματος Tang Ram, οι ιστορίες των οποίων έχουν συμπεριληφθεί στην παράσταση.
* 2012–2013: Παράσταση *Mnimonimus* στο θέατρο Προσκήνιο του Βλαδίμηρου Κυριακίδη. Ο Phyrosun συμμετείχε στη μουσική επιμέλεια με τα κομμάτια *Δεν είμαι καλά και Τρέλα* (από το CD *Πυρ & Μανία*) , *Όλοι* (από το mixtape *Σίγμα Κατατεθέν*) και *Που Πάμε* (από το CD *Το Πύραμα*).

Δισκογραφία
-----------

### Σόλο

#### *Σίγμα Κατατεθέν* (Mixtape - 2008)

Περιέχει 16 κομμάτια και κυκλοφόρησε τον Ιούλιο του 2009.

**Λίστα τραγουδιών**

1. Σίγμα Κατατεθέν
2. Life (ft. Neso)
3. Να με φοβάσαι (ft. Buddha)
4. Τρέχα
5. Λα λα λα
6. Όλοι
7. Χέρια
8. Δε μπορώ
9. Inferno (ft. Lyrical Eye)
10. Κι άλλο (ft. Ju Ju & Kaz)
11. Πρόσεχε
12. Βάρα τον (ft. Θύτης)
13. Αναμνήσεις (ft. Ju Ju)
14. Ακόμα
15. Ποιος
16. Του δρόμου ιστορίες

#### *Πυρ & Μανία* (LP, Lyra Records, 2011)

Η πρώτη σόλο δισκογραφική του δουλειά του Phyrosun. Το άλμπουμ περιέχει 17 κομμάτια και παραγωγές από παραγωγούς της ελληνικής σκηνής. Κυκλοφόρησε από την Εταιρία Γενικών Εκδόσεων (Lyra) και την Inflowence Muzik τον Ιανουάριο του 2011.

**Λίστα τραγουδιών**

1. Phyro...Σαν
2. Πέτα τα όνειρα μου
3. Δεν είμαι καλά (ft. Zan Batist)
4. Manager
5. Καλώς ή κακώς
6. Σκέτα - Νέτα (ft. Ταφ Λάθος)
7. Παίζει πρόβλημα (ft. Explicit)
8. Πυρ & Μανία
9. Αν κλείσεις τα μάτια
10. Μια καινούργια μέρα (ft. Ju Ju)
11. Τρέλα
12. Κάνε κάτι (ft. Maradinn)
13. Μαζί μου παίξε
14. WTF (ft. Ariez Onasis & Neso)
15. Επιχείρηση σκούπα (ft. Ευθύμης)
16. Λυπάμαι
17. Freestyle...Τέλος

#### *Το Πύραμα* (LP, Ιnflowence Muzik, 2013)

Δημιουργήθηκε σε συνεργασία με την ομάδα παραγωγών Styles Unlimited και είχε συμμετοχές από Έλληνες ράπερς. Το άλμπουμ περιέχει 14 κομμάτια και κυκλοφόρησε στις 15 Φεβρουαρίου του 2013 από την Inflowence Muzik.

**Λίστα τραγουδιών**

1. Το Πύραμα
2. Έχω Πράμα
3. Άσε με λίγο να πιάσω
4. Τα πράγματα στη θέση τους (ft. Μικρός Κλέφτης)
5. Τι παριστάνεις (f.t Sifu Versus & SixteenPads)
6. Η διαδρομή μου (ft. Hatemost)
7. Αυτό που ξέρω (ft. Daniel)
8. Όταν βρέχει
9. Πύλες του ανεξήγητου
10. Θέλουν... (ft. Sifu Versus)
11. Inflowence Muzik (ft. Daniel & Ju Ju)
12. Κάποιοι
13. Άνθρωπος στο καθρέφτη
14. Που πάμε

#### *Φλέγον Θέμα* (LP, Ιnflowence Muzik, 2015)

Τρίτο προσωπικό άλμπουμ που κυκλοφόρησε το 2015 από την Ιnflowence Muzik.

**Λίστα τραγουδιών**

1. Οι δικοί μου
2. Καλώς ήρθες στην Αθήνα
3. Τα χέρια πάνω στο τιμόνι (ft. Daniel Domm)
4. Ακόμα δεν είμαι καλά (ft. Ju Ju)
5. Οπτική
6. Τώρα (ft. Ju Ju)
7. Το Μίσος (ft. MC Yinka)
8. Φλέγον Θέμα
9. Καμένο Φύλλο
10. Ότι γίνει εδώ
11. Flowmuzikanz (ft. Daniel Domm)
12. Το δικό μου Στύλ-Ο
13. Ο Rapper σου
14. Η μεγαλύτερη μου επιτυχία
15. Δώσ' μου φωτιά (ft. Ju Ju)

**Η Κάθαρση (LP, Ιnflowence Muzik, 2020)**

Τέταρτο album σε συνεργασία με Phaser Heartless στην παραγωγή.

**Λίστα τραγουδιών**

1. Η Κάθαρση
2. Και καλάδες
3. Λεπτή γραμμή feat. Hatemost
4. Πειρασμός
5. Έχω
6. Δώσε feat Xplicit
7. Ο Θεός Του Πολέμου
8. Μένεις Ελλάδα
9. Λάβε το Flow feat. Sonqo Pura
10. Θ'ανεβείς ψηλά feat. Juju
11. Πάμε να το πάρουμε
12. Μετά το party
13. Ο επόμενος feat. Phaser & Marco Bartoli
14. Μηχανή του χρόνου
15. Σημαδεμένος feat. Άσαρκος

### Με Tang Ram

* *Νέες Τεχνικές* (EP, Genesis Records, 2000)
* *Ρίμα - Ταϊ* (LP, Λεκτικοεπεξεργαστική/Barcode Crew, 2004)
* *Εκτός Ελέγχου* (LP, Symphony Records, 2006)

Επίσημα βίντεο κλιπς και σνγκλς
-------------------------------

### Σόλο

1. Sniper - Around The World feat. Memphis Bleek & Phyrosun (Greek X-Rated Version)
2. Που Το Πας (ft. Ju Ju)
3. Dromologio (ft. Neon, Ταφ Λάθος)
4. Σίγμα Κατατεθέν
5. Δεν είμαι καλά (ft. Zan Batist)
6. Καλώς ή Κακώς
7. Παίζει Πρόβλημα (ft. Xplicit)
8. Μια Αγκαλιά (ft. Ju Ju)
9. Μία η αγάπη
10. Έτοιμος
11. Μαζί μου απορώ (ft. Ju Ju)
12. Που Πάμε
13. Τι Παριστάνεις (ft. Sifu Versus & SixteenPads)
14. Έχω Πράμα
15. Πύλες του Ανεξήγητου
16. Oso Thimamai (ft. Carlos E.Perez)
17. Άνθρωπος στο καθρέφτη
18. Το Πύραμα
19. Ένα Γράμμα (ft. Ju Ju)
20. Ειδική Παράδοση
21. Λόγος Φωτιά ft. Λόγος Απειλή
22. Φλέγον Θέμα
23. Ο Rapper σου
24. Ταναπού
25. Φώτα Πόλης
26. Πίσω στις μέρες
27. Voodoo (ft. Athens Finest)
28. Ό,τι Γίνει Εδώ
29. Σημάδια
30. Ένα Αλλά
31. FL.EX (ft. x iLLEOo)

### Με Tang Ram

1. Παρ' τα
2. Κούνα το
3. Ωωω
4. Όταν η πόλη κοιμάται
5. Εσύ το διαλάς
6. Αντέχουμε

Παραπομπές
----------

1. ↑  «Phyrosun - Που Το Πας». *hiphop.gr*. 13 Ιουλίου 2009. Ανακτήθηκε στις 30 Απριλίου 2019.
2. 1 2  MC, FoTiS (16 Απριλίου 2012). «Συνέντευξη: Phyrosun». *Hit Channel*. Ανακτήθηκε στις 30 Απριλίου 2019.
3. ↑  Dr.Chaos (7 Νοεμβρίου 2012). «Live Report: Keith Murray, Phyrosun – 4.11.2012 @ KooKoo». *Hit Channel*. Ανακτήθηκε στις 30 Απριλίου 2019.
4. ↑  «Phyrosun - Το Πύραμα (New Album 2013)». *hiphop.gr*. 16 Φεβρουαρίου 2013. Ανακτήθηκε στις 30 Απριλίου 2019.
5. ↑  Περικλής (1 Μαρτίου 2014). «Carlos E. Perez feat. Phyrosun «Όσο θυμάμαι» | Video Premiere». *Hit Channel*. Ανακτήθηκε στις 30 Απριλίου 2019.
6. ↑  MC, FoTiS (12 Μαρτίου 2014). «Phyrosun – Άνθρωπος στο καθρέφτη | Video Premiere». *Hit Channel*. Ανακτήθηκε στις 30 Απριλίου 2019.
7. ↑  , HipHopDX -. «The 10 Weirdest "Panda" Remixes». *HipHopDX* (στα Αγγλικά). Ανακτήθηκε στις 16 Μαΐου 2016.
8. ↑  «Phyrosun: Ένας "μπασκετικός" ράππερ». *Το Περιοδικό*. 24 Ιουλίου 2014. Ανακτήθηκε στις 30 Απριλίου 2019.
9. ↑  Epochi, rizospastis gr | Synchroni (1 Ιουνίου 2008). «rizospastis.gr - Το θέατρο στο Φεστιβάλ Αθηνών». *ΡΙΖΟΣΠΑΣΤΗΣ*. Ανακτήθηκε στις 30 Απριλίου 2019.
10. ↑  «Phyrosun - Πυρ και Μανία». *hiphop.gr*. 4 Φεβρουαρίου 2011. Ανακτήθηκε στις 30 Απριλίου 2019.

Εξωτερικοί σύνδεσμοι
--------------------

* Επίσημη ιστοσελίδα
* Phyrosun στο YouTube
* Phyrosun στο Facebook
* Phyrosun στο Twitter
* Phyrosun στο Instagram